பதவுரை ஆவி = உயிரெழுத்துப் பன்னிரண்டும்,  ஞணநமன யரல வழள = ஞணநமன யரலவழள என்னும்,  மெய் = மெய்யெழுத்துக்கள் பதினொன்றும்,  அந்தம் ஆம் = மொழிக்கு ஈறாய் வரும். பொழிப்புரை உயிரெழுத்துப் பன்னிரண்டும் ஞண நமன யரல வழள என்னும் மெய்யெழுத்துக்கள் பதினொன்றும் மொழிக்கு ஈறாய் வரும். உதாரணம்: விள, பலா, கிளி, தீ, விடு, பூ, சே, இசை, நொ, போ, வௌ;  உரிஞ், கண், பொருந், நிலம், பொன்;  தாய், வேர், பால், தெவ், காழ், நாள் - என வரும்.